30 anys de Catalunya Ràdio

Thu, 20 Jun 2013 13:00:00 +0200

"El mirall" recorda l'efemèride amb els oients i recull el testimoni radiofònic d'Adelina Castillejo, defensora de l'Audiència de la CCMA , i Dolors Verdés, productora de Catalunya Ràdio. Els oients que participen a "El mirall" són Eugenio de Madrid, nascut a La Rioja i resident a Madrid, que és seguidor dels programes esportius de l'emissora i se sent català per Catalunya Ràdio; Emma Rafecas, seguidora de "La tribu" i malalta dels 'Enigmàrius', i Dorota Rak, fidel seguidora d'iCat.cat. El programa obrirà les línies de telèfon a tothom qui vulgui aportar quina ha estat la seva relació amb l'emissora: Què recordeu amb especial afecte? Quina aportació heu fet, o recordeu que ha fet algun oient, en un moment informativament decisiu? Ens heu hagut de corregir, alertar o felicitar?